

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 1562

**Detailplaneeringu algatamise teade**

**(Tuhala külas Hiiejärve ja Hiievälja katastriüksuste detailplaneering)**

Vastavalt planeerimisseaduse § 128 lõikele 8 teatame, et Kose Vallavalitsus algatas 13.08.2024 korraldusega nr 263 Tuhala külas Hiiejärve ja Hiievälja katastriüksuste detailplaneeringu.

Planeeritava ala pindala on ca 7,14 ha ning see hõlmab Hiiejärve (33801:001:1737) ja Hiievälja (33801:001:1736) katastriüksuseid. Detailplaneeringu eesmärk on määrata ehitusõigus kummalegi katastriüksusele üksikelamu ja abihoonete püstitamiseks ning avaliku tee ja parkla rajamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsudele, parkimiskorraldusele ja tehnovõrkudega varustamisele.

Kose valla üldplaneeringu maakasutusplaani järgi asuvad katastriüksused rohelise võrgustiku tugialal. Hoonestuse kavandamisel tuleb järgida üldplaneeringu seletuskirja ptk 3.2.1 ning 5.3 toodud kasutus- ja ehitustingimusi. Maantee äärde on üldplaneeringus näidatud kergliiklejate liikumissuund.

Maa-ameti kitsenduste kaardi kohaselt on planeeringualal vääriselupaik 158174, maaparandussüsteemi eesvool (Kata oja) kaitsevööndiga, riigitee 11202 Vaida-Urge maantee kaitsevöönd, Pirita jõe kalda ehituskeeluvöönd ja piiranguvöönd.

Planeeringualale juurdepääsuks tuleb rajada sõidutee Pirita jõe kalda ehituskeeluvööndisse. Vastavalt looduskaitseseaduse § 38 lõike 5 punktile 10 ei laiene ehituskeeluvöönd kehtestatud detailplaneeringuga kavandatud avalikult kasutatavale teele. Planeeringu algatamise taotluses on ettepanek rajada avalikult kasutatav tee ehituskeeluvööndi ulatuses (ca 85 m) ning avalikult kasutatava tee lõppu avalik parkla kalameestele kuni 6 kohaga. Praegusel juhul pargivad kalamehed 11202 Vaida-Urge tee ääres tekitades liiklusele häiringuid. Eelnevast lähtudes on vaja Hiievjärve ja Hiievälja katastriüksustele kavandada ruumiline terviklahendus, kus on arvestatud rohevõrgustikust, kitsendustest ja kontaktvööndist tulenevate tingimustega. Piirkonda läbib üldplaneeringus kajastatud RMK matkarada, millega seoses tuleb planeeringu koostamisel kaaluda avaliku parkla juurde väikese ettevalmistatud puhkekoha loomise vajadust.

Detailplaneeringu algatamine on kooskõlas Kose valla üldplaneeringuga.

Detailplaneeringut algatades uuringute ja analüüside tegemise vajadus puudub. Kui detailplaneeringu koostamise käigus selgub, et detailplaneeringu koostamise raames on vajalik teha uuringuid, analüüse, ekspertiise vms, siis tuleb need teha vajaduse tekkimisel.

Detailplaneeringu dokumentidega on võimalik tutvuda:

<https://atp.amphora.ee/kosevald/index.aspx?itm=186416> , <https://service.eomap.ee/kosevald/#/planeeringud/planeeringud/483> ja

Kose Vallavalitsuse majandusosakonnas eelneval kokkuleppel arhitekt-planeerijaga, siiri.hunt@kosevald.ee, telefon 54700707.

Lugupidamisega

/allkirjastatud digitaalselt/

Raul Siem

vallavanem

Siiri Hunt, siiri.hunt@kosevald.ee, tel 54700707